Isaacius Comnenus (gener Alexii III)

Isaacius Comnenus, parentibus incertis, e familia Comnenorum oriundus, in matrimonium duxit Annam Angelinam, filiam Alexii III Angeli (imperatoris futuri) et Euphrosynae Ducaenae Camaterinae. Isaacius ab hoc imperatore, titulo sebastocratoris dignatus, contra Blachos Bulgarosque anno 1196 dux militum missus est, una cum generis Alexio Palaeologo et Manuele Camytza, malo successu. Isaacius Comnenus a duce horum populorum Ibanco captus in carcere Trinovi missus est. Ibi eodem fere anno mortuus est.

Ex Anna uxore filiam genuerat Theodoram quae iussu Alexii avi eodem Ibanco anno insequenti desponsata est.

 Fontes 
 Nicetas Choniates, Historia pp. 429, 458-471 van Dieten

 Nexus externi 


Categoria:Nobiles Imperii Byzantini
Categoria:Nati saeculo 12
Categoria:Mortui 1196
Categoria:Comneni
Categoria:Alexius III Angelus
Categoria:Mortui captivi